2004/97/EY,Euratom: Valtion- tai hallitusten päämiesten tasolla kokoontuneiden jäsenvaltioiden edustajien yhteisellä sopimuksella tehty päätös, tehty 13 päivänä joulukuuta 2003, Euroopan unionin tiettyjen laitosten ja virastojen kotipaikan vahvistamisesta



Virallinen lehti nro L 029 , 03/02/2004 s. 0015 - 0015



Valtion- tai hallitusten päämiesten tasolla kokoontuneiden jäsenvaltioiden edustajien yhteisellä sopimuksella tehty päätös, tehty 13 päivänä joulukuuta 2003, Euroopan unionin tiettyjen laitosten ja virastojen kotipaikan vahvistamisesta (2004/97/EY, Euratom) VALTION- TAI HALLITUSTEN PÄÄMIESTEN TASOLLA KOKOONTUNEET JÄSENVALTIOIDEN EDUSTAJAT, jotka ottavat huomioon Euroopan yhteisön perustamissopimuksen 289 artiklan ja Euroopan atomienergiayhteisön perustamissopimuksen 189 artiklan, sekä katsovat seuraavaa: (1) 22 päivänä joulukuuta 2000 tehdyllä neuvoston päätöksellä 2000/820/YOS perustettiin Euroopan poliisiakatemia (CEPOL)(1). (2) Euroopan parlamentin ja neuvoston asetuksella (EY) N:o 178/2002(2) perustettiin Euroopan elintarviketurvallisuusviranomainen. (3) Neuvoston päätöksellä 2002/187/YOS(3) perustettiin Eurojust-yksikkö. (4) 27 päivänä kesäkuuta 2002 annetulla Euroopan parlamentin ja neuvoston asetuksella (EY) N:o 1406/2002 perustettiin Euroopan meriturvallisuusvirasto(4). (5) Euroopan parlamentin ja neuvoston asetuksella (EY) N:o 1592/2002(5) perustettiin Euroopan lentoturvallisuusvirasto. (6) Komission 24 päivänä tammikuuta 2002 toimittaman ehdotuksen perusteella on tarkoituksena perustaa Euroopan rautatievirasto(6). (7) Komission 11 päivänä helmikuuta 2003 toimittaman ehdotuksen perusteella on tarkoituksena perustaa Euroopan verkko- ja tietoturvavirasto. (8) Komission 8 päivänä elokuuta 2003 toimittaman ehdotuksen perusteella on tarkoituksena perustaa Euroopan tautienehkäisy- ja valvontakeskus. (9) Komission 29 päivänä lokakuuta 2003 toimittaman ehdotuksen perusteella on tarkoituksena perustaa Euroopan kemikaalivirasto. (10) Olisi määrättävä näiden eri laitosten ja virastojen kotipaikka, OVAT PÄÄTTÄNEET SEURAAVAA: 1 artikla a) Euroopan poliisiakatemian kotipaikka on Bramshill. b) Euroopan elintarviketurvallisuusviranomaisen kotipaikka on Parma. c) Eurojust-yksikön kotipaikka on Haag. d) Euroopan meriturvallisuusviraston kotipaikka on Lissabon. e) Euroopan lentoturvallisuusviraston kotipaikka on Köln. f) Euroopan rautatieviraston kotipaikka on Lille-Valenciennes. g) Euroopan verkko- ja tietoturvaviraston kotipaikka on Kreikan hallituksen nimeämä kaupunki Kreikassa. h) Euroopan tautienehkäisy- ja valvontakeskuksen kotipaikka on Ruotsin hallituksen nimeämä kaupunki Ruotsissa. i) Euroopan kemikaaliviraston kotipaikka on Helsinki. 2 artikla Tämä päätös julkaistaan Euroopan unionin virallisessa lehdessä, ja se tulee voimaan tänä päivänä. Tehty Brysselissä 13 päivänä joulukuuta 2003. S. Berlusconi Puheenjohtaja (1) EYVL L 336, 30.12.2000, s. 1. (2) EYVL L 31, 1.2.2002, s. 1, asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4). (3) EYVL L 63, 6.3.2002, s. 1, päätös sellaisena kuin se on muutettuna päätöksellä 2003/659/YOS (EUVL L 245, 29.9.2003, s. 4). (4) EYVL L 208, 5.8.2002, s. 1, asetus sellaisena kuin se on muutettuna asetuksella (EY) N:o 1644/2003 (EUVL L 245, 29.9.2003, s. 10). (5) EYVL L 240, 7.9.2002, s. 1, asetus sellaisena kuin se on viimeksi muutettuna komission asetuksella (EY) N:o 1701/2003 (EUVL L 243, 27.9.2003, s. 5). (6) EYVL C 126 E, 28.5.2002, s. 323.